CELEX: C2006/331/61
Language: et
Date: 2006-12-30 00:00:00
Title: Kohtuasi T-304/01: Esimese Astme Kohtu 13. detsembri 2006.  aasta otsus — Abad Pérez jt versus nõukogu ja komisjon (Ühine põllumajanduspoliitika — Tervisekaitsekontroll — Veiste spongioosne entsefalopaatia — Loomade ja inimeste tervise kaitset käsitlevad õigusnormid — Kahju hüvitamise hagi — Lepinguväline vastutus — Põhjuslik seos — Vorminõuete rikkumine — Ettevõtjate ühendus — Vastuvõetamatus)

30.12.2006   
            
            
               ET
            
            
               Euroopa Liidu Teataja
            
            
               C 331/27
            
         Esimese Astme Kohtu 13. detsembri 2006. aasta otsus — Abad Pérez jt versus nõukogu ja komisjon
   (Kohtuasi T-304/01) (1)
   
   (Ühine põllumajanduspoliitika - Tervisekaitsekontroll - Veiste spongioosne entsefalopaatia - Loomade ja inimeste tervise kaitset käsitlevad õigusnormid - Kahju hüvitamise hagi - Lepinguväline vastutus - Põhjuslik seos - Vorminõuete rikkumine - Ettevõtjate ühendus - Vastuvõetamatus)
   (2006/C 331/61)
   Kohtumenetluse keel: hispaania
   Pooled
   
      Hagejad: Julia Abad Pérez (El Barraco, Hispaania) ja 481 hagejat, kelle nimed on toodud käesoleva kohtuotsuse lisas; Confederación de Organizaciones de Agricultores y Ganaderos, (Madriid, Hispaania); ja Unió de Pagesos (Barcelona, Hispaania) (esindajad: advokaadid M. Roca Junyent, J. Roca Sagarra, M. Pons de Vall Alomar ja E. Sagarra Trias)
   
      Kostjad: Euroopa Liidu Nõukogu (esindajad: J. Carbery ja F. Florindo Gijón, hiljem M. Florindo Gijón ja M. Balta) ja Euroopa Ühenduste Komisjon (esindajad: G. Berscheid ja S. Pardo Quintillán, keda abistas advokaat J. Guerra Fernández)
   Kohtuasja ese
   EÜ artikli 235 ja EÜ artikli 288 teise lõigu alusel esitatud kahju hüvitamise nõue, milles taotletakse hüvitist hagejatele nõukogu ja komisjoni tegevuse ja tegevusetuse tõttu väidetavalt tekkinud kahju eest veiste spongioosse entsefalopaatia ilmnemise järel Hispaanias.
   Otsuse resolutiivosa
   
               1.
            
            
               Jätta hagi vastuvõetamatuse tõttu rahuldamata osas, mis puudutab Unió de Pagesost ja Confederación de Organizaciones de Agricultores y Ganaderost.
            
         
               2.
            
            
               Jätta hagi ülejäänud osas põhjendamatuse tõttu rahuldamata.
            
         
               3.
            
            
               Jätta hagejate kohtukulud nende endi kanda ja mõista neilt välja nõukogu ja komisjoni kulud.
            
         
      (1)  ELT C 56, 2.3.2002.